cyanic-selkie/wikianc huggingface dataset:
Katidral ta' Šibenik
Ġol-katidral
Wara li Fiorentino miet fl-1505, il-kostruzzjoni finalment tlestiet fl-1535 minn żewġ artiġjani oħra, Bartolmeo del Mestre u ibnu Ġakbu, skont l-istruzzjonijiet ta' Fiorentino. Il-katidral ġie kkonsagrat uffiċjalment fl-1555 wara li diversi artiġjani lokali u minn Venezja ħadmu fih bl-istil Gotiku.
Ir-Russi fl-Estonja
Is-seklu 17 sal-Estonja indipendenti
Wara l-Ewwel Gwerra Dinjija, l-Estonja saret stat indipendenti fejn ir-Russi etniċi stabbilixxew AwtoGvernijiet Kulturali skont il-Liġi Estonjana dwar l-Awtonomija Kulturali tal-1925. [9] L-istat kien tolleranti għall-Knisja Ortodossa Russa u anke kien ta' kenn għal ħafna immigranti Russi wara r-Rivoluzzjoni Russa tal-1917. [10]
Mikhail Ostrogradsky
Ħajja
xellug|daqsminuri|Plakka kommemorattiva f'Poltava mal-aħħar dar fejn għex Ostrogradsky. Ostrogradsky twieled fl-24 ta' Settembru 1801 fil-villaġġ ta' Pashennaya (dak iż-żmien fil-Governorat ta' Poltava tal-Imperu Russu, illum il-ġurnata f'Kremenchuk Raion, fl-Oblast ta' Poltava, l-Ukrajna). Mill-1816 sal-1820, huwa studja taħt Timofei Osipovsky (1765-1832) u ggradwa mill-Università Imperjali ta' Kharkov. Meta Osipovsky ġie sospiż għal raġunijiet reliġjużi fl-1820, Ostrogradsky irrifjuta li jiġi eżaminat u qatt ma ngħata d-dottorat tiegħu. Mill-1822 sal-1826, huwa studja f'Sorbonne u fil-Collège de France f'Pariġi, Franza. Fl-1828, huwa reġa' lura fl-Imperu Russu u għex f'San Pietruburgu, fejn ġie elett bħala membru tal-Akkademja tax-Xjenzi. Huwa sar ukoll professur tal-Iskola tal-Inġinerija Militari Ewlenija tal-Imperu Russu.
Ir-Russi fl-Estonja
Politika
Storikament, il-Partit Ċentrali Estonjan kien l-aktar partit popolari fost iċ-ċittadini li jitkellmu bir-Russu. Fl-2012, kien appoġġjat sa 75% tal-persuni etniċi mhux Estonjani.
Mikhail Ostrogradsky
Metodu ta' integrazzjoni ta' Ostrogradsky
Il-metodu tiegħu għall-integrazzjoni tal-funzjonijiet razzjonali huwa magħruf ferm. L-ewwel, il-parti razzjonali tal-integral ta' funzjoni razzjonali frazzjonali tiġi sseparata mis-somma tal-parti razzjonali (funzjoni tal-alġebra) u mill-parti traxxendentali (bil-logaritmu u bit-tanġent tal-ark). It-tieni, il-parti razzjonali tiġi ddeterminata mingħajr ma tiġi integrata u integral partikolari jiġi assenjat fil-formula ta' Ostrogradsky:
Surinam
Kolonja tas-Surinam (Kolonie Surinam) (Qbid tas-Surinam 26 ta' Frar, 1667-Proklamazzjoni tal-Karta tar-Renju tal-Pajjiżi l-Baxxi 15 ta' Diċembru 1954)
Is-Surinam (l-Olandiż: Surinam), magħrufa wkoll b'mod mhux uffiċjali bħala l-Gujana Olandiża, kienet kolonja ta' pjantaġġuni Olandiża fil-Guianas, imdawwar mal-kolonja ugwalment Olandiża ta' Berbice fil-punent u l-kolonja Franċiża ta' Cayenne fil-Lvant. Iktar tard damet mal-Gujana Brittanika mill-1831 sal-1966
François Hollande
Politika
Ta' 25 sena ngħaqad mal-Partit Soċjalista. Inħatar bħala s-Segretarju Ewlieni tal-Partit Soċjalista Franċiż mill-1997 sal-2008, u Deputat tal-Assemblea Nazzjonali mill-1988 sal-1993 u mil-1997 sal-2012. Kien ukoll Sindku ta' Tulle mill-2001 sal-2008 u President tal-Kunsill Ġenerali ta' Corrèze mill-2008 sal-2012.
Tempju tal-Ġenna
Sit ta' Wirt Dinji
It-Tempju tal-Ġenna ġie ddeżinjat bħala Sit ta' Wirt Dinji tal-UNESCO fl-1998. Il-valur universali straordinarju ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".
Michael Refalo
Karriera
Fl-elezzjonijiet ġenerali tal-1962 u tal-1966 huwa kien kandidat għall-Kamra tad-Deputati ta' Malta mal-Partit Nazzjonalista, iżda ma ġiex elett fiż-żewġ elezzjonijiet. Fl-elezzjonijiet ġenerali tal-1971 huwa ġie elett fil-Kamra tad-Deputati. Huwa ġie elett mill-ġdid f'kull elezzjoni li saret wara sal-elezzjonijiet ġenerali tal-2003, għal total ta' 33 sena.
Palazz ta' Stoclet
Wirt
Adolphe Stoclet miet fl-1949, u l-binja ntirtet minn bintu tar-rispett Annie Stoclet. Wara mewta fl-2002, id-dar intirtet mill-erbat ibniet tagħha. Il-Palazz ta' Stoclet attwalment mhuwiex miftuħ għall-pubbliku. Skont rapporti mill-istampa, il-binja jieħdu ħsiebha żewġ impjegati apposta peress li milli jidher m'hemmx qbil bejn l-erba' neputijiet ta' Adolphe Stoclet dwar x'se jsir mill-Palazz ta' Stoclet fil-ġejjieni.
Il-karozzi tal-linja f'Malta
Kuluri u dehriet
daqsminuri| Xarabank ħadra Maltija fl-1987 Il-karozzi tal-linja tal-bidu kienu ħodor bi strixxa sewda. Fis-snin tletin, il-karozzi tal-linja kienu miżbugħin kuluri differenti skont ir-rotta li kienu joperaw. Fl-1975 il-karozzi tal-linja ġew miżbugħin ħodor, u mill-1995 bdew jinżebgħu b’kulur isfar (naħa t'isfel) u abjad (naħa ta' fuq) u b'faxxa ħamra eżatt taħt it-tieqa. Il-karozzi tal-linja t'Għawdex kienu griżi b'faxxa ħamra taħt it-tieqa.
L-importazzjonijiet ta' karozzi użati ġejjin mir-Renju Unit baqaw sejrin sal-2008, b'uħud mill-aħħar eżempji kienu b'karrozzerija tal-karozza Alexander Dash Volvo B6 li kienu meqjusa żejda wara t-teħid ta' Yorkshire Traction minn Stagecoach. Anke b'dan l-immodernizzar tal-flotta, il-flotta ta' karozzi tal-linja ta' kważi 500 xorta fiha xi eżempji li jmorru fis-snin ħamsin li baqgħu fis-servizz operazzjonali reċentement sal-2011, qabel ir-riforma tal-karozzi tal-linja.
Dettaljar
daqsminuri| Żebgħa ta' dettalji fuq xarabank ta' Malta Il-karozzi tal-linja ta' Malta kienu kkaratterizzati mill-ammont ta' personalizzazzjoni u dettalji li għandhom. Dekorazzjonijiet komuni fil-karozzi tal-linja tar-rotot preċedenti kienu jinkludu:
Nazzjonaliżmu
In-Nazzjonaliżmu huwa idea u moviment li jsostni li n-nazzjon għandu jkun kongruwenti mal-istat. Bħala moviment, in-nazzjonaliżmu għandu t-tendenza li jippromwovi l-interessi ta’ nazzjon partikolari (bħal fi grupp ta’ nies), speċjalment bil-għan li jikseb u jżomm is-sovranità tan-nazzjon (awto-governanza) fuq art twelidu biex jinħoloq stat nazzjon. In-Nazzjonaliżmu jsostni li kull nazzjon għandu jiggverna lilu nnifsu, ħieles minn indħil minn barra (awtodeterminazzjoni), li nazzjon huwa bażi naturali u ideali għal politika, u li n-nazzjon huwa l-uniku sors ġust ta’ poter politiku. Barra minn hekk għandha l-għan li tibni u żżomm identità nazzjonali waħda, ibbażata fuq karatteristiċi soċjali kondiviżi ta’ kultura, etniċità, post ġeografiku, lingwa, politika (jew il-gvern), reliġjon, tradizzjonijiet u twemmin fi storja unika komuni, u biex tippromwovi l-għaqda jew is-solidarjetà nazzjonali. In-Nazzjonaliżmu, għalhekk, ifittex li jippreserva u jrawwem il-kultura tradizzjonali ta’ nazzjon. Hemm diversi definizzjonijiet ta’ “nazzjon”, li jwassal għal tipi differenti ta’ nazzjonaliżmu. Iż-żewġ forom diverġenti ewlenin huma nazzjonaliżmu etniku u nazzjonaliżmu ċiviku.
Gambja
Storja
Il-President Jawara twaqqa' fit-22 ta' Lulju, 1994 f'kolp ta' stat bla demm immexxi minn logutenent ta' disgħa u għoxrin sena Yahya Jammeh. Wara li l-mexxejja tal-kolp ta' stat qabdu pożizzjonijiet ewlenin fil-kapitali, Jawara mar fl-eżilju mal-familja tiegħu bil-baħar mingħajr ma pprova jiddefendi l-ħakma tiegħu, imbarka fuq l-USS La Moure County, li kienet ttrakka l-ġurnata ta' qabel. Dakinhar wara nofsinhar il-vapur telaq minn Banjul u ttrakka f'Dakar, fejn niżel Jawara.
UEFA Champions League 2009–10
Il-UEFA Champions League 2009–10 kienet il-55 edizzjoni tal-ogħla kompetizzjoni għall-klabbs tal-futbol fl-Ewropa u t-tmintax-il edizzjoni taħt il-format il-ġdid tal-UEFA Champions League. Din kienet ukoll l-ewwel edizzjoni taħt il-format il-ġdid ta' kwalifika. Barcelona daħlu f'din il-kompetizzjoni bħala t-tim difensur tat-titlu, wara li ttrijonfa fl-edizzjoni preċedenti. Il-finali ntlagħbet nhar it-22 ta' Mejju 2010, ġewwa l-iStadju Santiago Bernabéu, grawnd uffiċjali ta' Real Madrid, ġewwa Madrid, fi Spanja. Il-finali ġiet kontestata bejn Internazionale u Bayern Munich, b'tal-ewwel jikseb it-tielet titlu fl-istorja tal-klabb.
Allokazzjoni tat-timijiet
Hawn taħt hi l-iskema ta' kwalifikazzjoni għall-UEFA Champions League 2009–10:
It-tieni rawnd ta' kwalifikazzjoni
L-ewwel legs intlagħbu fl-14 ta' Lulju u fil-15 ta' Lulju, u t-tieni legs intlagħbu fil-21 ta' Lulju u fit-22 ta' Lulju 2009.
Fażi eliminatorja
Fil-fażi eliminatorja, it-timijiet jilgħabu żewġ partiti kontra xulxin abbażi ta' partita ġewwa u oħra barra minn darhom, minbarra l-finali li tkun partita waħda,
Semifinali
L-ewwel legs saru fl-20 u 21 ta' April, u t-tieni legs saru fis-27 u 28 ta' April 2010.
UEFA Europa League 2009–10
It-tieni rawnd ta' kwalifika
L-ewwel sett ta' konfronti saru fis-16 ta' Lulju (tnejn minnhom jintlagħbu fl-14 ta' Lulju), bit-tieni legs isirru fit-23 ta' Lulju 2009.
Semifinali
L-ewwel legs intlagħbu fit-22 ta' April, u t-tieni sett ta' partiti ntlagħbu fid-29 ta' April 2010.
San Injazju ta' Loyola
Il-Konverżjoni
Injazju beda jaqra l-ewwel dan il-ktejjeb tal-Ħajjiet tal-Qaddisin. Beda jgħid: “Kos, dawn il-qaddisin kienu nies qalbiena! Daqs kavallieri tħabtu għas-sultan tagħhom! Jekk għamel hekk Franġisku u hekk Duminku, l-istess irrid li nagħmel jien għal Kristu. Għax bħal Franġisku mmur ġo l-Art Imqaddsa u bħal Duminku 'l ħadd ma nħalli jkasbar il-ġieħ li jixraq lis-Sultan tas-Slaten!"
L-Aħħar Snin
Fil-Kongregazzjoni Ġenerali tal-l551, li ltaqgħet biex tapprova l-Kostituzzjonijiet, talab lid-Delegati biex jirriżenja minn Superjur Ġenerali għal raġunijiet ta' saħħa. Imma d-Delegati ma laqgħux it-talba tiegħu u kellu jkompli jmexxi l-Kumpanija bħala Ġeneral sakemm miet fil-31 ta' Lulju tal-1556. Kellu 65 sena.
Efesu
Żmien Neolitiku
Il-bnedmin bdew jgħixu fiż-żona madwar Efesu miż-Żmien Neolitiku (għall-ħabta tas-6000 Q.K.), kif ħareġ fid-dieher minn skavi fil-höyük (tumbati artifiċjali tat-tajn u l-ħamrija) fil-qrib ta' Arvalya u Cukurici.
Żmien Ellenistiku
Ir-re tas-Selewċidi Antiochus III l-Kbir ipprova jerġa' jikseb il-bliet Griegi tal-Asja Minuri u reġa' ħakem lil Efesu fil-196 Q.K., iżda mbagħad daħal f'kunflitt ma' Ruma. Wara sensiela ta' battalji, huwa ġie megħlub minn Scipio Asiaticus fil-Battalja ta' Manjesja fil-190 Q.K. Bħala riżultat tat-Trattat sussegwenti ta' Apamea, Efesu għaddiet taħt it-tmexxija ta' Eumenes II, ir-re Attalid ta' Pergamon li mexxa fil-197-159 Q.K. Meta n-neputi tiegħu Attalus III miet fil-133 Q.K. mingħajr ma ħalla werrieta maskili, huwa ħalla r-renju tiegħu lir-Repubblika Rumana, bil-kundizzjoni li l-belt ta' Pergamon titħalla ħielsa u awtonoma.
Żmien ir-Rumani u l-Biżantini (395-1308)
Diversi attakki u serq mill-Għarab l-ewwel fis-654-655 mill-kaliff Muawiyah I u mbagħad fis-700 u fis-716 komplew jgħaġġlu d-deklin.
Siti ewlenin
Fuq ġewwa, il-librerija kellha erja ta' madwar 180 metru kwadru u setgħet taħżen sa 12,000 skroll. Sal-400 W.K., il-librerija ma baqgħetx tintuża iktar wara li ġarrbet xi ħsarat fil-262 W.K. Il-faċċata ġiet rikostruwita matul l-1970 sal-1978 bil-frammenti li nstabu fil-post jew b'kopji tal-frammenti li kienu tneħħew u tqiegħdu fil-mużewijiet. daqsminuri|255x255px|Akkwedott ħdejn Efesu – Mayer Luigi – 1810 Huwa stmat li t-teatru kien jesa' sa 25,000 ruħ bilqiegħda, u għaldaqstant x'aktarx li kien l-ikbar wieħed fid-Dinja l-Antika. Dan it-teatru fil-beraħ kien jintuża inizjalment għar-reċti, iżda iktar 'il quddiem matul Żmien ir-Rumani saru wkoll ġlidiet bil-gladjaturi; l-ewwel evidenza arkeoloġika ta' ċimiterju tal-gladjaturi nstabet f'Mejju 2007.
Il-belt kellha waħda mill-iktar sistemi avvanzati ta' akkwedotti fid-Dinja l-Antika, b'minn tal-inqas sitt akkwedotti ta' daqs differenti li jfornu l-ilma lil żoni differenti tal-belt. Kienu jalimentaw għadd ta' impjanti tal-ilma, u waħda minnhom ġiet identifikata bħala impjant tal-qtugħ tal-irħam. xellug|daqsminuri|Il-Qabar ta' San Ġwann l-Appostlu L-Odeon kien teatru żgħir imsaqqaf li nbena minn Publiju Vedju Antoninu u martu għall-ħabta tal-150 W.K. Kien fih palk żgħir għar-reċti u għall-kunċerti, u kien jesa' madwar 1,500 ruħ. Fit-teatru kien hemm 22 tarġa. Il-parti ta' fuq tat-teatru kienet imżejna b'pilastri tal-granit aħmar bi stil Korinzju. Id-daħliet kien fiż-żewġ ġnub tal-palk u wieħed kien jasal għalihom bi ftit tarġiet.
Thomas Balvay
Konfużjoni fuq art twelidu u ismu
Kien hemm ukoll kwistjoni dwar il-verżjoni t-tajba ta' ismu. Il-federazzjoni tal-futbol Franċiża tniżżel ismu bħala Georges Balvay u Thomas Balvay. FIFA tindika ismu bħala John Balway. Edizzjoni tal-1923 ta' El Mundo Deportivo tiktbu bħala Balvey, però għaxar edizzjonijiet oħra tal-istess gazzetta jniżżluh bħala Balway.
Cecil Satariano
Satariano mexxa ħames films b’kollox: I’m Furious ... Red, The Beach, Ilona, Ġużeppi, u "Katarin" f’dik l-ordni. L-ewwel film tiegħu rebaħ Ten Best Trophy mill-Ingilterra. Imbagħad ingħaqad ma’ Ronnie Demajo li ħareġ il-flus għall-aħħar erba’ produzzjonijiet ta’ Cecil. Mistoqsi dwar din l-esperjenza, Ronnie Demajo qal li dawk il-jiem għalih kienu tal-għaġeb u ma jinsiehom qatt. Kien pjaċir kbir jaħdem ma’ Cecil. Meta jiġbed film, ix-xewqa ta’ Cecil kienet dejjem li joħloq xi ħaġa sabiħa. Kellu għajn għal kollox, isib il-post perfett għat-temi li jkollu, jagħżel l-aħjar persunaġġi u fuq kollox kien jaf isib l-angolazzjoni t-tajba, l-aħjar close-ups, u l-irqaqat kollha meħtieġa għal film tajjeb.
Alto Douro
Alto Douro kien wieħed mit-13-il reġjun tal-Portugall kontinentali li ġew identifikati mill-ġeografu Amorim Girão, fi studju ppubblikat bejn l-1927 u l-1930. Flimkien ma' Trás-os-Montes saret il-provinċja ta' Trás-os-Montes e Alto Douro. Fl-2001 ir-Reġjun tal-Inbid ta' Alto Douro sar Sit ta' Wirt Dinji tal-UNESCO.
Ġeografija u klima
daqsminuri|295x295px|Veduta tax-xmara ta' Douro Ir-reġjun tal-inbid ta' Alto Douro jinsab madwar il-wied tax-xmara Douro u l-widien iktar fil-baxx tat-tributarji tax-xmara: Varosa, Corgo, Távora, Torto, u Pinhão. Ir-reġjun huwa mkenni mill-irjieħ Atlantiċi permezz tal-muntanji Marão u Montemuro u għandu klima kontinentali, bi sjuf sħan u nexfin u bi xtiewi kesħin.
Normalment jiġi maqsum fi tliet sottoreġjuni, mill-Punent għal-Lvant:
Id-dwieli mtarrġin huma komuni ħafna fir-reġjun tal-inbid ta' Alto Douro. Id-dwieli ddedikati għall-produzzjoni tal-Port is-soltu jiġu mħawla fuq l-iskist, filwaqt li l-ħamrija b'bażi granitika tintuża għall-produzzjoni tal-inbid tal-mejda.
Għeneb
Għadd kbir ta' varjetajiet ta' għeneb jitkabbru fir-reġjun ta' Alto Douro, u l-biċċa l-kbira minnhom huma għeneb Portugiż lokali. Għal żmien twil, il-varjetajiet tal-għeneb imkabbra f'Alto Douro ma kinux studjati sew. Id-dwieli b'vinji mħallta kienu n-normalità, u l-biċċa l-kbira taż-żmien, is-sidien tad-dwieli lanqas kienu jafu liema varjetajiet ta' għeneb kienu qed ikabbru. Fis-snin 70 tas-seklu 20 sar sforz pijunier li identifika it-Touriga Nacional, it-Tinta Roriz, it-Touriga Franca, it-Tinta Cão u t-Tinta Barroca bħala l-varjetajiet tal-għeneb aħmar primarji. It-Tinta Amarela u t-Teinturier Sousão iktar 'il quddiem ġew inklużi fost il-varjetajiet li jattiraw l-ikbar interess. Dan ix-xogħol kien importanti biex tinħoloq firxa ġdida ta' nbejjed ta' kwalità għolja ta' Alto Douro u wasslet ukoll għal enfasi akbar fuq il-varjetajiet ta' għeneb li jintużaw fl-inbid Port. L-aqwa Quintas issa jħawwlu mill-ġdid fi dwieli b'varjetà waħda ta' għeneb u jiffukaw fuq għadd limitat ta' varjetajiet, għalkemm id-dwieli mħallta iktar antiki xorta waħda se jibqgħu jipproduċu nbejjed għal bosta deċennji.
Sit ta' Wirt Dinji
Ir-Reġjun tal-Inbid ta' Alto Douro ġie ddeżinjat bħala Sit ta' Wirt Dinji tal-UNESCO fl-2001.
Fußball-Bundesliga
Stabbiliment
F'dak iż-żmien, kien hemm ħames Oberligen, fejn kienu jirrapreżentaw it-Tramuntana, in-Nofsinhar, il-Punent, ix-Xlokk, il-Lbiċ tal-Lvant tal-Ġermanja u Berlin. Il-Ġermanja tal-Lvant, taħt okkupazzjoni Sovjetika, żammet l-istruttura tal-kampjonat tagħha. 46 klabb applikaw għall-ammissjoni għall-kampjonat il-ġdid. Sittax-il tim ġew magħżula skont is-suċċess fil-grawnd, il-kriterja tal-ekonomija u r-rappreżentazzjoni ta' diversi Oberligen.
Manuel Ferreira
Karriera
Mat-tim nazzjonali Arġentin lagħab bejn l-1927 u l-1930, u l-ewwel logħba tiegħu seħħet matul il-Campeonato Sudamericano tal-1927. L-Albicelestes spiċċaw it-turnew bil-punti sħaħ, quddiem ir-rivali tal-Urugwaj, li f'dak iż-żmien kienu f'taqtigħa bejniethom għas-supremazija kontinentali u dinjija. Fil-kompetizzjoni, Ferreira skorja żewġ gowls fl-aħħar logħba kontra l-ospiti tal-Perù.
Bertolt Brecht
Matul il-perjodu tal-Ġermanja Nażista, Brecht ħarab minn pajjiżu, l-ewwel lejn l-Iskandinavja, u matul it-Tieni Gwerra Dinjija lejn l-Istati Uniti, fejn kien issorveljat mill-FBI. Wara l-gwerra kien imħarrek mill-House Un-American Activities Committee. Irritorna lejn il-Berlin tal-Lvant wara l-gwerra, u stabbilixxa l-kumpanija teatrali Berliner Ensemble ma' u l-kollaboratur ewlini tiegħu għal żmien twil, l-attriċi Helene Weigel.
Ċirkewwa
daqsminuri|Waħda mil-laneċ li taqsam bejn Malta u Għawdex tħott in-nies fil-port taċ-Ċirkewwa. Iċ-Ċirkewwa huwa port li jinsab fl-iżjed punt fit-Tramuntana ta' Malta.
Gabriel Caruana
Esebizzjonijiet
Xogħlijietu jinstabu wkoll fl-International Museum of Ceramics ta' Faenza, fil-Whitworth Art Gallery, fis-City of Manchester Art Gallery, u fin-National Museum of Fine Arts ta' Malta.
Muscat
Muscat jista' jirreferi għal:
Naruhito
Naruhito (Tokjo, 23 ta' Frar 1960 – ) kien il-126 Imperatur tal-Ġappun skont l-ordni tradizzjonali.
Anton F. Attard
Ħidma Politika u Trejdunjonistika
Anton F Attard kien involva ruħu wkoll fil-politika u kkontesta l-elezzjoni f’isem il-Partit Laburista għalkemm ma kienx elett.
Għaqdiet
L-interessi varji tiegħu rawh jissieħeb f’diversi għaqdiet u kumitati fosthom il-Kumitat tal-Kultura f’Għawdex, is-Soċjetà Maltija għall-Arti, Manifattura u Kummerċ, is-Soċjetà Maltija tal-Istorja, il-GWU, l-Akkademja tal-Malti, is-Soċjetà Filatelika Maltija u Għawdxija, iċ-Circolo Gozitano, u fil-Katidral ta’ Għawdex u s-Soċjetà Filarmonika Leone.
Capital Radio
Storja tal-istazzjon
Fid 29 ta' Luju 2005, il-kumpanija sussdjarja ta' Mediacoop, Capital Communications Ltd, xtrat il-liċenzja tal-istazzjon mingħand is-sidien preċedenti, Alt Services, u saret is-sid tal-istazzjon.
Fede Galizia
Fede Galizia (Milan, 1578 – Milan, 1630) kienet pittriċi Taljana tar-Rinaxximent, li kienet tpitter ritratti u stampi reliġjużi, u kienet pijuniera tal-ġeneru tan-natura mejta.
Bijografija
Fede qatt ma żżewġet, kellha ħajja kuntenta u rnexxiet ħafna fil-karriera artistika tagħha. Fl-1630 mietet bil-pesta f'Milan.
Stil
Il-pitturi tan-natura mejta ta' Fede huma ddettaljati ferm ħafna u differenti sewwa mix-xogħlijiet ta' missierha, tuża iżjed dettalji u kuluri jlelxu. Il-parti l-kbira tax-xogħlijiet tagħha juru qoffa jew skutella mimlija frott tal-istess tip, bħal ħawħ jew lanġas, bi ftit frott xi minn daqqiet maqsum u mferrex ħdejn l-iskutella.
It-trattament estetiku tan-natura mejta ta' Fede Galizia ma jerġax jidher qabel nofs is-seklu 16 u d-direzzjoni moderna li ħa dan il-ġeneru kienet iffurmata prinċipalment mix-xogħlijiet tagħha. Ħafna mill-pitturi tan-natura mejta li naraw illum huma influwenzati mill-ideat oriġinali tagħha. Ma nafux kemm hemm pitturi ta' Fede; ħafna pitturi li jistgħu jkunu tagħha ġew attribwiti lill-ekwivalenti maskili tagħha Panfilo Nuvolone, li ħa ħafna mill-ispirazzjoni tiegħu mingħandha. Setgħet ispirat lill-Bergamiż Francesco Codino u lill-pittriċi Barokka tan-natura mejta, Giovanna Garzoni.
Tessie Camilleri
Bijografija
Tessie Camilleri twieldet fl-1901 f'familja edukata minn Tas-Sliema. Zitha, Giulia Camilleri, kienet spettur tal-iskejjel, waqt li tliet zijiet oħra kienu jmexxu skola privata fil-Belt Valletta.
Wieħed mill-passaġġi ewlenin tal-Università ta' Malta hu msemmi għaliha. Ir-rettur, il-Professur Juanito Camilleri, inawgura Vjal Tessie Camilleri f'Novembru tal-2007 fil-preżenza ta' tnejn minn uliedha.
Aragua
Aragua —uffiċjalment l-Istat Bolivarian ta’ Aragua— huwa wieħed mit-tlieta u għoxrin stat li, flimkien mad-Distrett Kapitali u d-dipendenzi federali, jiffurmaw il-Venezwela. Il-kapitali tagħha hija Maracay. Hija tinsab fiċ-ċentru-tramuntana tal-pajjiż, fir-reġjun Ċentrali. Hija tillimita lejn it-tramuntana mal-Baħar Karibew, lejn il-lvant ma' La Guaira (Vargas) u Miranda, (li tkun qrib ħafna tad-Distrett Kapitali), fin-nofsinhar ma' Guárico u lejn il-punent ma' Carabobo. 2,338,820 abitant fl-2018, skont il-projezzjonijiet tal-INE, huwa l-ħames stat l-aktar popolat —wara Zulia, Miranda, Carabobo u Lara—, b’7,014 km², u r-raba’ l-inqas estensiv — wara Carabobo, La Guaira u Nueva Esparta, l-inqas estensiv. — u b'235.6 abitant/km², il-ħames l-aktar densament popolati, wara Carabobo, Nueva Esparta, Miranda u La Guaira.
Etimoloġija
L-isem tal-istat ġej minn kelma indiġena ta' oriġini cumanagoto (Karibew) li tirreferi għall-chaguaramo, tip ta' palm mir-reġjun.[citazzjoni meħtieġa] Madankollu, skond Carlos Blanco Galeno, kronikatur Turmero, ġej mill-Karibew. aregua, u dan ta’ are ('post') u gua li min-naħa tiegħu ġej minn ogun ('ħaġa tiegħi'), għalhekk ikun ifisser 'post tiegħi, pajjiż tiegħi'. Dak l-istess ispira l-isem tax-xmara Aragua, tributarju importanti tal-Lag ta’ Valencia.
Siġra tal-ballut ta' Tamme-Lauri
daqsminuri|Is-Siġra tal-ballut ta' Tamme-Lauri. Is-Siġra tal-ballut ta' Tamme-Lauri oak (bl-Estonjan: Tamme-Lauri tamm, bil-lingwa tal-Võros: Tammõ-Lauri tamm) hija siġra kbira tal-ballut fl-Estonja. Fil-fatt din is-siġra hija l-eħxen u l-eqdem siġra fl-Estonja u tinsab fil-Parroċċa ta' Antsla, il-Kontea ta' Võru. Is-siġra hija għolja 17-il metru (56 pied) u għandha ċirkonferenza ta' 831 ċentimetru (327 pulzier), imkejla 130 ċentimetru (51 pulzier) mill-art. Skont ir-riċerkaturi, is-siġra tħawlet għall-ħabta tal-1326.
Ġibjun ta' Bovilla
daqsminuri|Veduta tal-ġibjun mill-għoli. Il-Ġibjun ta' Bovilla (bl-Albaniż: Ujëmbledhësi i Bovillës) huwa ġibjun ta' 4.6 kilometri kwadri (1.8 mil kwadru) fl-Albanija, li jinsab madwar disa' mili (14-il kilometru) fil-Grigal ta' Tirana u fix-Xlokk ta' Kruja, fi ħdan il-Park Nazzjonali tal-Muntanja ta' Dajt. Il-ġibjun jipprovdi l-biċċa l-kbira tal-ilma tax-xorb għall-belt kapitali Tirana.
Preservazzjoni tan-natura
Il-ġibjun jinsab fi ħdan il-Park Nazzjonali tal-Muntanja ta' Dajt, ftit fin-Nofsinhar tal-Park Nazzjonali tal-Mogħdija Muntanjuża ta' Shtamë. Ix-xaqlibiet tal-irdumijiet madwar il-fondoq u d-diga joffru prospettivi tajbin għat-tixbit. L-għawm fil-ġibjun huwa pprojbit. Il-ġibjun fih ftit tipi ta' ħut: il-karpjun ta' Schneider (Alburnoides bipunctatus) u l-karpjun Barbus huma l-iktar komuni. Ġlejjeb kbar ta' karpjun tal-ħaxix jinqabdu mis-sajjieda. Il-karpjun fiddien (Hypophthalmichthys molitrix) spiss reġa' ġie introdott biex tittejjeb il-kwalità tal-ilma.
Dar tat-Twelid ta' Martin Luteru
Fl-1996, id-Dar tat-Twelid ta' Martin Luteru saret Sit ta' Wirt Dinji tal-UNESCO flimkien ma' komponenti oħra tal-istess sit, fosthom id-Dar tal-Mewt ta' Martin Luteru u siti oħra assoċjati ma' Luteru f'Wittenberg, minħabba l-importanza reliġjuża tagħhom u peress li huma xhieda ta' wieħed mill-iżjed persuni influwenti fl-Ewropa Medjevali. Fl-2005-2007 ġiet miżjuda parti oħra mal-binja biex tilqa' lill-viżitaturi (proġett ta' Springer Architekten, Berlin); il-kumpless minn dak iż-żmien rebaħ ħames premjijiet tal-arkitettura.
Knisja ta' Santa Marija tal-Grazzji (Milan)
daqsminuri|271x271px|Il-Knisja ta' Santa Marija tal-Grazzji, Milan Il-Knisja ta' Santa Marija tal-Grazzji, Milan, l-Italja, hija bażilika u santwarju tal-Ordni tad-Dumnikani fil-parroċċa ta' San Vittore al Corpo. L-arkitettura tat-tribuna, li nbniet bejn l-1492 u l-1493 skont ir-rieda tad-Duka ta' Milan Ludovico il Moro li xtaq mawżolew għall-familja tiegħu, hija waħda mill-aqwa binjiet tar-Rinaxximent fit-Tramuntana tal-Italja.
Kunvent
daqsminuri|264x264px|Il-knisja wara l-bumbardamenti tal-gwerra fl-1943 Il-kunvent inbena skont id-disinni ta' Solari madwar tliet kjostri: il-kjostru fejn oriġinarjament kienu joqogħdu t-truppi tal-Konti Vimercati li ġie inkorporat fil-kostruzzjoni, il-kjostru l-kbir fejn kien hemm iċ-ċelel tal-patrijiet Dumnikani, u l-Kjostru tal-Mejtin biswit il-knisja. Dan il-kjostru kien inqered għalkollox mill-bumbardamenti fl-1943 u ġie rikostruwit wara l-gwerra. Fit-Tramuntana tiegħu hemm in-naħa tat-Tramuntana tal-knisja, filwaqt li fit-tliet naħat l-oħra tal-kjostru hemm portiku bil-kolonni tal-granit tat-tip serizzo b'kapitelli Gotiċi bil-weraq lixx. Fuq il-portiku, fil-Lvant hemm il-Kappella tal-Grazzji l-antika u s-swali tal-Kapitlu u tal-Lokutorju, filwaqt li fit-Tramuntana hemm il-librerija, li Solari ddisinja fuq il-mudella tal-librerija famuża tal-kunvent Dumnikan ta' San Mark f'Firenze, ipproġettata minn Michelozzo xi għoxrin sena qabel. Fin-Nofsinhar hemm ir-refettorju li fih l-affresk famuż tal-Aħħar Ċena ta' Leonardo da Vinci.
David Villa
Valencia
Fil-100 apparenza tiegħu għal Valencia, Villa skorja tripletta kontra Levante. Żewġ gowls oħra kienu skurjati fl-aħħar ġurnata tal-istaġun kontra Atlético Madrid, fejn b'hekk spiċċa l-istaġun bi tmintax-il gowl minn 28 partita.
Internazzjonali
Wara t-Tazza tad-Dinja, Villa kompla bħala l-ewwel għażla fl-attakk, fejn beda l-ħdax-il partita internazzjonali matul l-istaġun 2006–07. Hu rnexxielu jiskorja numru impressjonati ta' 8 gowls minn dawn il-partiti u spiċċa bħala l-aqwa skorer ta' Spanja fil-fażi ta' kwalifikazzjoni għall-Euro 2008 b'7 gowls. Fis-26 ta' Marzu 2008, fil-partita ta' ħbiberija bejn Spanja u l-Italja hu skorja gowl mill-isbaħ biex ta r-rebħa ta' 1–0 lill-Ispanjoli.
Hahoe
daqsminuri|Bieb ta' waħda mir-residenzi folkloristiċi tradizzjonali ta' Hahoe. Hahoe (bil-Korean: 안동하회마을) huwa villaġġ folkloristiku tradizzjonali ta' żmien id-dinastija Joseon, li jinsab f'Andong, Gyeongsangbuk-do, il-Korea t'Isfel. Il-prefiss "Ha" fl-isem tal-villaġġ hija verżjoni mqassra tat-terminu għal "xmara" u s-suffiss "hoe" jfisser "li ddur lura jew tirritorna".
Elvas
Parroċċa ċivili
Amministrattivament, il-muniċipalità hija maqsuma f'seba' parroċċi ċivili magħrufa bħala freguesias:
Teatru tal-Opri ta' Sydney
Stadju II: is-Saqaf
Il-qxur tad-disinn tal-kompetizzjoni oriġinarjament kellhom ġeometrija mhux definita, iżda minn kmien fil-proċess tad-disinn, il-"qxur" ġew perċepiti bħala sensiela ta' strutturi mirfuda minn kustilji tal-konkos iffurmat minn qabel. Madankollu, l-inġiniera Ove Arup & Partners ma kinux kapaċi jsibu soluzzjoni aċċettabbli għall-kostruzzjoni tagħhom. Ix-xogħol tal-iffurmar fil-post biex il-konkos ikun jista' jintuża kien ikun għali wisq, u minħabba li ma kien hemm l-ebda repetizzjoni fil-forom tas-soqfa, il-kostruzzjoni tal-konkos iffurmat minn qabel għal kull sezzjoni individwali possibbilment kienet tqum saħansitra iktar flus. Mill-1957 sal-1963, it-tim tad-disinn wettaq mill-inqas 12-il varjetà fil-forma tal-qxur sabiex jipprova jsib forma ekonomikament aċċettabbli (inkluż skemi bi strutturi li jgħattu t-teatru, kustilji ċirkolari u ellipsojdi), qabel ma nstabet soluzzjoni vijabbli. Ix-xogħol tad-disinn fuq il-qxur kien jinvolvi wieħed mill-użi l-iktar bikrin ta' kompjuters fl-analiżi strutturali, sabiex jiġu mifhuma l-forzi kumplessi li l-qxur kienu se jiġu soġġetti għalihom. Is-sistema kompjuterizzata ntużat ukoll fl-assemblaġġ tal-ħnejjiet. Il-"labar" fil-ħnejjiet ġew mistħarrġa fl-aħħar ta' kull jum, u l-informazzjoni kienet tiddaħħal fil-kompjuter biex il-ħnejja ta' wara setgħet titqiegħed kif suppost l-għada. F'nofs l-1961, it-tim tad-disinn sab soluzzjoni għall-problema: li l-qxur kollha jinħolqu bħala sezzjonijiet minn sfera. Din is-soluzzjoni kienet tippermetti li l-ħnejjiet ta' tul differenti jiġu ffurmati f'forma komuni, u għadd ta' segmenti ta' ħnejjiet ta' tul komuni setgħu jitqiegħdu biswit xulxin, biex jiffurmaw sezzjoni sferika. Minn fejn oriġinat eżattament din is-soluzzjoni kienet kwistjoni pjuttost kontroversjali. Oriġinarjament is-soluzzjoni ġiet ikkreditata lil Utzon. F'ittra ta' Ove Arup lil Ashworth, membru tal-Kumitat Eżekuttiv tat-Teatru tal-Opri ta' Sydney, jiddikjara li: "Utzon ħareġ bl-idea li l-qxur isiru b'kurvatura uniformi fiż-żewġ direzzjonijiet". Peter Jones, l-awtur tal-bijografija ta' Ove Arup, jiddikjara li "l-arkitett u dawk li kienu jappoġġawh saħqu li jiftakru l-mument preċiż meta nstabet is-soluzzjoni ...; l-inġiniera u wħud mill-ħaddiema tagħhom, bl-istess konvinzjoni, ifakkru li kien hemm diskussjoni kemm fiċ-ċentru ta' Londra kif ukoll fid-dar ta' Ove". Huwa jsostni wkoll li "l-evidenza eżistenti turi li Arup irsista fir-rigward ta' diversi possibbiltajiet għall-ġeometrija tal-qxur, minn strutturi li jgħattu, sa ellipsojdi u sferi". Yuzo Mikami, membru tat-tim tad-disinn, jippreżenta fehma opposta fil-ktieb tiegħu dwar il-proġett, Utzon's Sphere. Huwa ċar li l-verità assoluta qatt mhu se tkun magħrufa fiċ-ċert, iżda hemm konsensus ċar li t-tim tad-disinn ħadem tassew tajjeb għall-ewwel parti tal-proġett u li Utzon, Arup u Ronald Jenkins (sħab ta' Ove Arup & Partners responsabbli għall-proġett tat-Teatru tal-Opri ta' Sydney) kollha kellhom rwol sinifikanti fl-iżvilupp tad-disinn.
Stadju III: Ġewwa
Wara r-riżenja ta' Utzon, il-konsulent tal-akustika, Lothar Cremer, ikkonferma lill-Kumitat Eżekuttiv tat-Teatru tal-Opri ta' Sydney (SOHEC) li d-disinn akustiku oriġinali ta' Utzon kien jippermetti 2,000 post bilqiegħda biss fis-sala prinċipali u ddikjara wkoll li jekk l-għadd ta' postijiet bilqiegħda jiżdied għal 3,000 kif speċifikat fit-tagħrif fil-qosor mill-gvern, l-effett kien ikun diżastruż għall-akustika. Skont Peter Jones, id-disinjatur tal-palk, Martin Carr, ikkritika l-"għamla, l-għoli u l-wisa' tal-palk, il-faċilitajiet fiżiċi għall-artisti, il-pożizzjonament tal-postijiet fejn kienu jbiddlu l-artisti, il-wisa' tal-bibien u tal-liftijiet, u l-pożizzjonament tal-iswiċċbords tat-tidwil".
Tlestija u kost
It-Teatru tal-Opri ta' Sydney tlesta formalment fl-1973 b'kost ta' A$102 miljun. H.R. "Sam" Hoare, id-direttur ta' Hornibrook inkarigat bil-proġett, ipprovda l-istimi li ġejjin fl-1973: l-Istadju I: il-pjattaforma; Civil & Civic Pty Ltd, bejn wieħed u ieħor $5.5 miljun; l-Istadju II: il-qxur tas-saqaf; M.R. Hornibrook (NSW) Pty Ltd, bejn wieħed u ieħor $12.5-il miljun; u l-Istadju III: it-tlestija; il-Grupp ta' Hornibrook, $56.5 miljun. Kuntratti separati: it-tagħmir tal-palk, it-tidwil tal-palk u l-orgni $9.0 miljun. Miżati u kostijiet oħra: $16.5-il miljun.
Ir-rwol ta' Peter Hall fid-disinn arkitettoniku
Eks arkitett tal-gvern, Peter Webber, fil-ktieb tiegħu Peter Hall: the Phantom of the Opera House, jikkonkludi: "meta Utzon irriżenja, ma kien hemm ħadd iktar ikkwalifikat (minn Hall) biex jindirizza l-isfida tat-tlestija tad-disinn tat-Teatru tal-Opri ta' Sydney".
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem".
Kolonna tat-Trinità Mqaddsa, Olomouc
daqsminuri|Il-Kolonna tat-Trinità Mqaddsa, Olomouc Il-Kolonna tat-Trinità Mqaddsa, Olomouc, fiċ-Ċekja hija monument Barokk li nbena bejn l-1716 u l-1754. L-iskop ewlieni kien li jiġu ċċelebrati l-Knisja Kattolika u l-fidi Kattolika, parzjalment bħala turija ta’ gratitudni għal tmiem il-pesta li kienet laqtet il-Moravja (illum iċ-Ċekja) bejn l-1713 u l-1715. Il-kolonna kienet ukoll titqies bħala espressjoni tal-patrijottiżmu lokali, ladarba l-artisti u l-artiġjani ewlenin kollha li ħadmu fuq dan il-monument kienu ċittadini ta’ Olomouc, u kważi l-qaddisin kollha li ntwerew fil-monument kienu marbuta b’xi mod jew b’ieħor mal-belt ta’ Olomouc, fil-provinċja tal-Lvant tal-Moravja, fiċ-Ċekja.
Pajjiżi l-Baxxi
Storja
Fl-aħħar tal-Medjuevu, id-Dukat ta' Bourgogne, li issa sar parti minn Franza, kien jiġbor fih sbatax-il reġjun. Dawk iż-żoni kienu jissejħu n-Netherlands. Meta bint Duka iżżewwġet ir-re ta' Spanja, in-Netherlands saru parti minn Spanja. Fis-seklu 16 ħafna mill-Olandiżi saru Protestanti. Ir-re ta' Spanja ma ħax pjaċir u ried l-Olandiżi kollha jkunu Kattoliċi. Iddeċieda li l-Protestanti kollha għandhom jinqatlu. Naturalment il-poplu Olandiż ma għoġbitux din id-deċiżjoni, u fl-1568 bdiet gwerra kontra Spanja. Il-gwerra damet sal-1648, u għalhekk tissejjaħ il-Gwerra ta’ Tmenin Sena. Il-mexxej importanti tal-Olandiżi f'din l-gwerra kien Willem van Oranje imsejjaħ ukoll Guliermu s-Sieket.
Ftit wara l-gwerra, l-Indoneżja ddikjarat l-indipendenza. L-Olandiżi bagħtu s-suldati l-Indoneżja. Matul il-gwerra l-Olandiż irrealizzaw kif iħossuhom dawk li jkunu okkupati minn pajjiż ieħor, għalhekk xi nies ħasbu li l-Olandiżi ma kellhomx jagħmlu l-istess lill-Indoneżjani. Wara, pajjiżi oħra inklużi l-Istati Uniti, qalu lill-Olandiżi biex jitilqu mill-Indoneżja, xi ħaġa li finalment ġrat fl-1949.
Provinċji
Minbarra dawn Aruba, Curaçao u Sint Maarten huma wkoll parti mir-Renju tan-Netherlands.
Malta fil-Festival tal-Eurovision 2013
L-għażla nazzjonali
Kemm is-semifinali kif ukoll il-finali ġew ippreżentati minn Elaine Saliba, li ppreżentat ukoll l-edizzjoni preċedenti, akkumpanjata mill-attur Gordon Bonello.
Bundesliga (Awstrija)
Ħidmiet u forma legali
Il-Bundesliga hija legalment li torganizza iżda mhux għall-profitt. It-tnejn u għoxrin tim ta' T-Mobile Bundesliga u Red Zac first division ikkostitwixxu membri tal-Bundesliga. Il-Bundesliga hija rappreżentata minn kumitat eżekuttiv li jaġixxi, li jappoġġjaw bord ta' sorveljanza. Kull assoċjazzjoni ta' żewġ kampjonati professjonali huma rappreżentati fil-konferenzi presidenzjali; dawn għandhom funzjoni konsultattiva fl-affarijiet li jikkonċernaw il-Bundesliga.
The Travellers (grupp Malti)
The Travellers huma grupp mużikali minn Għawdex. Huma ħarġu Sempliċità, is-single tad-debutt tagħhom, f'Jannar tal-2016.
Eileen Montesin
Net TV u Radio 101
Fl-2011 marret ma' Net TV fejn ipproduċiet u dderiġiet is-serje Dejavu, Becky u It's Morris. Tippreżenta programm kuljum fuq Radio 101, illum NET FM.
Ħajja Personali
Miżżewġa lil Mark Haber u għandhom tifla, Christine Haber.
Ludmila tal-Boemja
Ludmila u Drahomíra
Omm Wenceslaus, Drahomíra, bdiet tgħir għall-influwenza li kellha Ludmila fuq Wenceslaus. B'hekk qabbdet lil żewġ irġiel nobbli, Tunna u Gommon (x'aktarx ta' dixxendenza Franka jew Varangjana) joqtlu lil Ludmila f'Tetín, u parti mill-ġrajja ta' Ludmila ssostni li ġiet fgata bil-velu tagħha stess. Inizjalment, Ludmila ndifnet fil-Knisja ta' San Mikiel f'Tetín.
Librerija ta' Klassijiet Bażi
Namespaces Standardizzati
<!--
Palazz Mariinskyi
daqsminuri|Il-Palazz Mariinskyi. Il-Palazz Mariinskyi (bl-Ukren: Маріїнський палац, Mariïnsjkyj palac) huwa r-residenza uffiċjali tal-President tal-Ukrajna. Il-palazz Barokk Eliżabettan jinsab max-xatt tax-lemin tax-xmara Dnipro fi Kiev, l-Ukrajna, maġenb il-binja Neo-Klassika tal-Verkhovna Rada, il-parlament tal-Ukrajna.
Kultura popolari
Il-filmat mużikali tal-kanzunetta "Naatu Naatu" mill-film Indjan tal-2022 bil-lingwa Telugu RRR inġibed fil-Palazz Mariinskyi f'Awwissu 2021. Il-kanzunetta rebħet il-Golden Globe Award tal-2022 għall-Aqwa Kanzunetta Oriġinali u l-95 Academy Award għall-Aqwa Kanzunetta Oriġinali.
Knarik Vardanyan
Bijografija
Vardanyan kienet tpitter fuq it-tema tal-ħajja ta' kuljum tal-ħaddiema. Fis-snin 60 u 70 tas-seklu 20, hi bdiet tibdel il-mod kif tpitter u l-kuluri li tuża biex tibda tirrifletti fuq in-natura. Kellha wirjiet bħala solista f'Yerevan (fl-1965, fl-1978 u fl-1981), f'Leninakan (1981), f'Kirovakan (1981), f'Yeghegnadzor (1982), u fi Tbilisi (1982). Ħafna mill-opri tal-arti tagħha jistgħu jinstabu fil-kollezzjonijiet tal-mużewijiet, inkluż kollezzjoni estensiva fil-Gallerija Nazzjonali tal-Armenja.
Għerien ta' Ellora
B'kollox hemm iktar minn 100 għar fis-sit, kollha mħaffra fl-irdumijiet tal-bażalt fl-Għoljiet ta' Charanandri, u 34 minnhom huma miftuħin għall-pubbliku. Dawn jikkonsistu minn 17-il għar tal-Induiżmu (l-għerien nri 13-29), 12-il għar tal-Buddiżmu (l-għerien nri 1-12) u ħames għerien tal-Ġainiżmu (l-għerien nri 30-34). Kull grupp ta' għerien jirrappreżenta divinitajiet u mitoloġiji prevalenti fl-ewwel millenju W.K. Barra minn hekk hemm ukoll monasteri ta' kull wieħed mit-tliet reliġjonijiet. L-għerien inbnew qrib xulxin u juru l-armonija reliġjuża li kienet teżisti fl-Indja tal-qedem. Il-monumenti kollha ta' Ellora nbnew matul id-dinastija Rashtrakuta, li bniet parti mill-għerien Induisti u Buddisti, u matul id-dinastija Yadava, li bniet għadd ta' għerien Ġainisti. Il-finanzjament għall-kostruzzjoni tal-monumenti ġie pprovdut min-nies irjali, mill-merkanti u mill-għonja tar-reġjun.
Tempju ta' Kailāśa: Għar nru 16
It-Tempju ta' Kailasha, ispirat mill-Muntanja Kailasha, huwa ddedikat lil Shiva. Ġie mmuddellat skont linji simili bħal tempji Induisti oħra b'daħla, sala ta' assemblea, tempju prinċipali b'diversi sulari mdawwar b'bosta santwarji, b'konfigurazzjoni skont il-prinċipju tal-mandala kwadra, spazju integrat biex wieħed ikun jista' jdur mal-linga, garbha-grihya jew sanctum sanctorum bil-linga-yoni, u spira b'għamla simili għall-Muntanja Kailash – kollox imnaqqax fi blata sħiħa waħda. Santwarji oħra mnaqqxa fl-istess blata huma ddedikati lil Ganga, Yamuna, Saraswati, l-għaxar avatar ta' Vishnu, l-allat maskili u femminili Vediċi inkluż Indra, Agni, Vayu, Surya u Usha, kif ukoll divinitajiet mhux Vediċi bħal Ganesha, Ardhanarishvara (nofs Shiva, nofs Parvati), Harihara (nofs Shiva, nofs Vishnu), Annapurna, Durga u oħrajn. Il-pjan terran tat-tempju fih bosta opri ta' Shiva, Vaishnava u Shakti; sett notevoli ta' tinqix jinkludi t-tnax-il episodju mit-tfulija ta' Krishna, element importanti tal-Vaixnaviżmu. L-istruttura hija tempju mhux mirfud, b'diversi sulari, u tkopri erja d-doppju tad-daqs tal-Partenon f'Ateni. Huwa stmat li l-artisti neħħew tliet miljun pied kubu ta' blat, b'piż ta' madwar 200,000 tunnellata, biex jitħaffer it-tempju.
It-Tempju ta' Kailasha jitqies bħala eżempju notevoli ta' kostruzzjoni tat-tempji mill-istorja Indjana tal-ewwel millenju, u Carmel Berkson isejjaħlu "wieħed mill-għeġubijiet tad-dinja" fost il-monumenti mħaffrin fil-blat.
Monumenti Buddisti: Għerien nri 1-12
Ħdax mit-tnax-il għar Buddist jikkonsistu minn viharas jew monasteri bi swali għat-talb. Dawn kienu binjiet kbar, b'diversi sulari, imħaffrin fil-wiċċ tal-muntanja, b'kwartieri għall-għajxien, kwartieri għall-irqad, kċejjen, u kmamar oħra. L-għerien bil-monasteri għandhom santwarji b'tinqix ta' Gautama Buddha, bodhisattvas u qaddisin. F'uħud minn dawn l-għerien, l-iskulturi għamlu ħilithom biex lill-ġebla jagħtuha dehra bħall-injam. L-Għerien nri 5, 10, 11 u 12 huma għerien Buddisti b'importanza arkitettonika. L-Għar nru 5 huwa uniku fost l-Għerien ta' Ellora peress li ġie ddisinjat bħala sala b'par bankijiet paralleli tar-refettorju fiċ-ċentru u statwa ta' Buddha fuq wara. Dan l-għar u l-Għar nru 11 tal-Għerien ta' Kanheri huma l-unika żewġ għerien Buddisti fl-Indja li huma rranġati b'dan il-mod. L-Għerien nri 1 sa 9 huma kollha monasteri filwaqt li l-Għar nru 10, l-Għar ta' Vīśvakarmā, huwa sala Buddista maġġuri għat-talb. L-Għerien nri 11 u 12 huma għerien-monasteri tal-Buddiżmu Mahayana bi tliet sulari, b'idoli, b'mandali mnaqqxa fil-ħitan, b'bosta allat femminili, u ikonografija relatata mal-bodhisattva tal-Buddiżmu Vajrayana. Dawn huma evidenza ċara li tissuġġerixxi li l-ideali Vajrayana u Tantriċi tal-Buddiżmu kienu stabbiliti sew fin-Nofsinhar tal-Asja fis-seklu 8 W.K.
Chhota Kailasha: Għar nru 30
It-trikkib bejn il-mitoloġiji tal-Ġainiżmu u tal-Induiżmu ħolqu konfużjoni sħiħa, peress li t-Tielet Ktieb tal-Mahabharata tal-Induiżmu jiddeskrivi r-residenza ta' Indra bħala waħda mimlija b'varjetà ta' eroj, ħaddiema tal-qorti u artiġjani, fi ħdan ambjent qisu ta' ġenna. Dawn l-immaġnijiet jiġu ripetuti fl-Għar nru 30 kollu, b'mod simili għall-għerien Induisti, u b'hekk isawru l-kuntest tat-tempju. Madankollu, is-simboliżmu eqreb taċ-ċentru tat-tempju huwa iktar allinjat mal-ideat ewlenin tal-Ġainiżmu; bi prevalenza ikbar ta' xbihat jimmeditaw u Jinas – il-post fejn in-nies devoti tal-Ġainiżmu jipprattikaw ir-ritwal tal-abhisheka (qima) tagħhom.
Viżitaturi, profanazzjoni u ħsara
xellug|daqsminuri|L-alla femminili Ambika bilqiegħda fuq iljun fl-Għar nru 34. Matul is-sekli ta' wara t-tlestija tal-għerien kien hemm diversi rekords bil-miktub li jindikaw li dawn l-għerien kienu jżuruhom regolarment, b'mod partikolari għaliex kienet tinsab qrib rotta kummerċjali; pereżempju, huwa magħruf li l-Għerien ta' Ellora kienu frekwentati minn patrijiet Buddisti fis-sekli 9 u 10. Bi żball issir referenza għall-għerien minn resident tas-seklu 10 minn Bagdad Al-Mas‘udi bħala "Aladra", is-sit ta' tempju kbir, post ta' pellegrinaġġ Indjan b'eluf ta' ċelel fejn id-devoti setgħu jgħixu; fl-1352 W.K., ir-rekords ta' Ala-ud-Din Bahman Shah isemmu li kkampja fis-sit. Rekords oħra nkitbu minn Firishta, Thevenot (1633-1667), Niccolao Manucci (1653–1708), Charles Warre Malet (1794) u Seely (1824). Xi rakkonti jirrikonoxxu l-importanza tal-Għerien ta' Ellora iżda jagħmlu stqarrijiet mhux preċiżi rigward il-kostruzzjoni tagħhom; pereżempju, deskrizzjoni tal-għerien mill-vjaġġatur minn Venezja Niccolao Manucci, li kien kiteb l-istorja tal-Mugal li kienet intlaqgħet tajjeb fi Franza, kiteb li l-Għerien ta' Ellora "...kienu nbnew miċ-Ċiniżi tal-qedem" abbażi tal-valutazzjoni tiegħu tax-xogħol tas-sengħa u abbażi ta' dak li kienu qalulu. L-Għerien ta' Ellora kienu sit magħruf sew fi żmien il-Mugal: l-imperatur Aurangzeb kien jieqaf jiekol hemmhekk mal-familja tiegħu, bħalma kienu jagħmlu Mugal nobbli oħra. Mustaid Khan, wieħed mill-membri tal-qorti ta' Aurangzeb, stqarr li n-nies kienu jżuru l-inħawi fl-istaġuni kollha iżda speċjalment matul l-istaġun tal-monsuni. Huwa semma wkoll "bosta tipi ta' xbihat b'għamliet qishom ħajji" mnaqqxa fuq is-soqfa u mal-ħitan, iżda nnota li l-monumenti nfushom kienu jinsabu fi stat ta' "telqa minkejja l-pedamenti b'saħħithom tagħhom".
Arti u letteratura
Il-Ktieb tat-Tpinġija ta' Fisher tal-1832 fih platt ta' "Grupp skeletali fir-Ramedwur, l-Għerien ta' Ellora", li suppost jirrappreżenta ż-żwieġ ta' Shiva u Parvati, ta' George Cattermole, inċiż minn W. Kelsall, akkumpanjat b'illustrazzjoni poetika ta' Letitia Elizabeth Landon b'parafrażi minn traduzzjoni mix-Shiva-Pooraun. Dan ġie mill-Għar nru 21.
Russifikazzjoni
Russifikazzjoni (Russu : русификация, romanizzat : rusifikatsiya ) hija forma ta' assimilazzjoni kulturali li fiha persuni mhux Russi , kemm jekk involontarjament jew volontarjament, iċedu l-kultura u l-lingwa tagħhom favur il- kultura Russa u l-lingwa Russa.
Morelia
Storja
L-ewwel fabbriki nfetħu fil-belt bejn l-1868 u l-1870, flimkien mal-ewwel linja tat-telegrafu. Fl-1883 inbniet il-linja ferrovjarja u waslu l-ewwel karozzi fit-toroq. Fl-1910, saru ċ-ċelebrazzjonijiet taċ-ċentenarju tal-Indipendenza iżda t-tensjonijiet kienu għoljin fil-belt minħabba n-nuqqas ta' qamħ u l-kontinwazzjoni tal-President Porfirio Diaz fil-poter. Sena wara, ir-rivoluzzjonarji li kienu leali lejn Francisco I. Madero ntlaqgħu fil-belt. Fl-1914, il-belt kapitali reġgħet ġiet trasferita minn Morelia għall-belt ta' Tacámbaro. Imbagħad il-belt ittieħdet mill-qawwiet taħt il-Ġeneral Sánchez fl-istess sena, u mill-qawwiet leali lejn Francisco Villa fl-1915.
Mons. Victor Grech
Caritas
Fl-1977, inħatar Delegat tal-Arċisqof għall-ħidma soċjali u karitattiva fil-Knisja. Ftit wara, sar Direttur tal-Caritas Malta u introduċa s-servizzi soċjali professjonali fl-istituzzjonijiet tal-Knisja. Huwa waqqaf ukoll l-Aġenzija Caritas u l-komunità ta’ voluntieri mħarrġa biex jappoġġjaw is-servizzi.
Onorofiċenzi
Fl-2012 ingħata l-Premju Ċittadin Ewropew, li għalih kien innominat mill-EwroParlamentari Maltin Louis Grech u Dr Simon Busuttil.
Marlene Mizzi
Sfond
Mizzi hija bint John Cacciottolo u Josephine Micallef u hija miżżewġa lill-imħallef Antonio Mizzi. Għandhom tifla waħda, Alexandra, li hija wkoll avukata. Mizzi ggradwat b'lawrija bl-unuri fl-ekonomija fl-1976, u ssoktat l-istudji tagħha fil-Maastricht School of Management, fejn kisbet Masters tal-Filosofija bi speċjalizzazzjoni fit-tmexxija korporattiva. Mizzi serviet bħala l-President tas-Sea Malta mill-1996 sal-2005.
Ħitan Rumani ta' Lugo
daqsminuri|293x293px|Il-Ħitan Rumani ta' Lugo Il-Ħitan Rumani ta' Lugo (bl-Ispanjol u bil-Galizjan: Muralla Romana de Lugo) inbnew fis-seklu 3 u għadhom pjuttost intatti. Huma estiżi għal iktar minn żewġ kilometri madwar iċ-ċentru storiku tal-belt ta' Lugo fil-Galizja,Spanja. Il-fortifikazzjonijiet tniżżlu fil-lista tas-Siti ta' Wirt Dinji tal-UNESCO fl-aħħar tas-sena 2000 u huma attrazzjoni turistika popolari.
Torrijiet
Mit-torrijiet oriġinali, 49 torri għadhom qawwijin u sħaħ, u 39 torri waslu parzjalment sa żminijiet jew iġġarrfu xi ftit. It-torrijiet inbnew f'intervalli regolari tul il-ħitan. Fihom żewġ sulari u l-biċċa l-kbira minnhom għandhom għamla ta' nofs ċirku; uħud huma rettangolari. L-ispazji bejn it-torrijiet ivarjaw bejn 5.4 metri u 12.8-il metru. Intużaw taħlita ta' materjali għall-kostruzzjoni tat-torrijiet. Spiss il-bażi tat-torri kienet tinbena bil-granit rikostitwit, u l-kumplament kien jinbena bil-lavanja.
Leyla Mammadbeyova
Karriera
L-iben il-kbir ta' Mammadbeyova, Firudin, iġġieled fit-Tieni Gwerra Dinjija, u binha ż-żgħir Khanlar ħa sehem fl-Ewwel Gwerra ta' Nagorno-Karabakh, it-tnejn li huma bħala bdoti tal-gwerra.
Kwalifikazzjoni għall-Kampjonati Ewropej tal-Futbol 2012 - Grupp A
Klassifika u riżultati għal Grupp A mill-fażi ta' kwalifikazzjoni għall-Kampjonati Ewropej 2012.
Riżultati
<div id="Belġju v Ġermanja">
<div id="Każakistan v Ġermanja">
<div id="Belġju v Ażerbajġan">
<div id="Ażerbajġan v Ġermanja">
<div id="Ażerbajġan v Każakistan">
Għarb
Storja
L-Għarb beda bħala villaġġ żgħir li żvilupp għall-ħabta tal-Medju Evu. Il-kelma Għarb bl-Għarbi tfisser il-"Punent". L-għeruq antiki tal-Għarb joħorġu fid-dieher fiċ-ċentru tar-raħal fejn hemm xi djar li għandhom eżempji mill-ifjen ta' gallariji maħduma mill-ġebel. L-Għarb inħoloq bħala parroċċa fl-1679, mossa li xprunat il-kostruzzjoni ta' knisja parrokkjali Barokka ġdida li nbniet bejn l-1699 u l-1729. Il-knisja għandha faċċata eleganti li tqabblet mal-Knisja ta' Sant'Agnese ta' Francesco Borromini fil-Pjazza Navona, Ruma, l-Italja. Fil-pjazza tradizzjonali tar-raħal Għawdxi hemm il-Mużew tal-Folklor li jospita bosta oġġetti li jirrakkontaw l-istorja rurali ta' Għawdex. L-Għarb jinsab qalb l-iżjed pajsaġġ xeniku tal-kampanja ta' Għawdex, b'mod partikolari fl-inħawi tad-Dbieġi, l-ogħla għolja tal-gżira. Fid-Dbieġi wkoll hemm ċentru għall-artiġjant Għawdxi. Fil-limiti tal-Għarb hemm il-Kappella ta' San Dimitri. Skont il-leġġenda, l-ewwel kappella nbniet fuq l-irdum minn mara li kienet temmen li binha nħeles minn San Dimitri. Pjuttost fil-qrib ukoll hemm il-Bażilika ta' Pinu, l-iżjed santwarju importanti tal-Gżejjer Maltin iddedikat lill-Madonna. Kien hemmhekk li fl-1883, mara tal-post semgħet leħen il-Madonna. Il-knisja parrokkjali hija ddedikata liż-żjara ta' Santa Marija lill-kuġina tagħha Santa Eliżabetta. Fost l-iżjed nies notevoli mill-Għarb insibu lil Karmni Grima u lil Frenċ tal-Għarb.
Stephen Hawking
Stephen William Hawking (8 ta' Jannar 1942 – 14 ta' Marzu 2018) kien xjenzat Ingliż tal-fiżika, kożmoloġista, awtur, u direttur tar-riċerka fis-Centre for Theoretical Cosmology fl-Università ta' Cambridge. Kien Professur tal-Matematika fl-istess Università bejn l-1979 u l-2009. Hawking irriċerka u kontribwixxa teoriji fuq ir-relazzjoni bejn l-ispazju u ż-żmien. Filwaqt li kellu għerf kbir, kien kapaċi jinżel fil-livell biex jifhmu kulħadd – kif għamel bil-ktieb tiegħu A Brief History of Time (1988).